《题风烟雪月梅 其三》
明代·戴浩

六花飘落五花开，两白交辉绝点埃。花神不怕寒侵骨，能占江南百卉魁。

作者简介：（1391—1483） 明浙江鄞县人，字彦广，号默庵。永乐十八年举人。初判东昌，迁雷州守，筑堤以改良盐碱地。改永州，又改巩昌府，岁饥，擅发边储三万七千余石以赈。上疏自劾，景帝原之。天顺间致仕。工诗，善画花卉，尤工墨梅，兼擅画鱼。有《默庵诗稿》。